  Майя Бывальцева Кылчинъёслэн но архангелъёслэн фестивальзылы йӧ дасязы Ижкарын. Сое кар тыметысь ваизы. Ужрадэз радъясьёс со сярысь ивортӥзы «Фейсбукысь» бамазы. Тодэ вайытом, Кылчинъёслэн но архангелъёслэн 6-тӥез фестивальзылы Удмуртилэн шоркараз 8-тӥысен 19-тӥ толшорозь мыноз. Отчы Россиысь пӧртэм каръёсысь 30-лэсь трос суредасьёс пыриськозы. Возьмало кунгож сьӧрысь но усточиосты. Туэ фестивалез Йӧ вылэ султонлы сӥзизы. Дун-чылкытъёслэсь скульптураоссэс адӟыны луоз Д. А. Пригов нимо ошмес вӧзысь Туала искусствоя паркысь, Свято-Михайловской собор вӧзысь, Вулэн музеез (вуж ву башня) дорысь. Тегъёс: Лулчеберет Ижкар Удмуртия  